Man sterf toe trekker rolArgieffoto (Pixabay) ŉ Man is aan die KwaZulu-Natalse Suidkus dood toe die trekker waarop hy gery het teen ŉ helling afgerol het. Chris Botha, woordvoerder van Netcare 911, het gesê die voorval het Woensdagmiddag in die Braemer-omgewing plaasgevind. “Paramedici is na ŉ afgeleë gebied in ŉ vallei geneem waar die trekker tot stilstand gekom het. Die voorlopige ondersoek dui daarop dat die trekker, wat ŉ sleepwa gesleep het, teen ŉ steil heuwel omgeslaan en gerol het.” Die man het vermoedelik van die trekker afgeval, waarna die trekker oor hom gerol het. Hy was reeds dood toe paramedici op die toneel aankom.